PanARMENIAN.Net - Հայաստանի եւ Ռումինիայի տնտեսական համագործակցության հարցով միջպետական հանձնաժողովի նիստի ժամանակ մի շարք կոնկրետ նախագծեր են առաջարկվել, որոնք կարող են հետաքրքրել ռումինական ընկերություններին: Այդ մասին Ռումինիայի նախագահի հետ ունեցած համատեղ մամլո ասուլիսի ժամանակ Երեւանում հայտարարել է Հայաստանի նախագահ Ռոբերտ Քոչարյանը: Նրա խոսքերով, հայ եւ ռումինացի գործարարները պատրաստ են միասին աշխատելու: "Ինչ վերաբերում է ուղիղ օդային հաղորդակցությանը, ապա դեռ պետք է որոշել` որքանով շահավետ կլինեն չվերթերը",- ասել է Հայաստանի նախագահը: